CELEX: 32006R2017
Language: el
Date: 2006-12-20 00:00:00
Title: Κανονισμός (ΕΚ) αριθ. 2017/2006 της Επιτροπής, της 20ής Δεκεμβρίου 2006 , για την τροποποίηση του κανονισμού (ΕΚ) αριθ. 51/2006 του Συμβουλίου σχετικά με τα όρια αλιευμάτων για τα αποθέματα του είδους σύκο Νορβηγίας στις ζώνες ICES IIa (ύδατα ΕΚ), ΙΙΙa και IV (ύδατα ΕΚ)

29.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 384/44
            
         
      ΚΑΝΟΝΙΣΜΌΣ (ΕΚ) αριθ. 2017/2006 ΤΗΣ ΕΠΙΤΡΟΠΉΣ
   
   της 20ής Δεκεμβρίου 2006
   για την τροποποίηση του κανονισμού (ΕΚ) αριθ. 51/2006 του Συμβουλίου σχετικά με τα όρια αλιευμάτων για τα αποθέματα του είδους σύκο Νορβηγίας στις ζώνες ICES IIa (ύδατα ΕΚ), ΙΙΙa και IV (ύδατα ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 51/2006 του Συμβουλίου της 22ας Δεκεμβρίου 2005 περί καθορισμού, για το 2006, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων (1), και ιδίως το άρθρο 5 παράγραφος 7,
   Εκτιμώντας τα εξής:
   
               (1)
            
            
               Δυνάμει του άρθρου 5 παράγραφος 7 του κανονισμού (ΕΚ) αριθ. 51/2006, η Επιτροπή μπορεί να αναθεωρήσει τα όρια αλιευμάτων για τα αποθέματα του είδους σύκο Νορβηγίας στις ζώνες ICES IIa (ύδατα ΕΚ), ΙΙΙa και IV (ύδατα ΕΚ) βάσει επιστημονικών πληροφοριών που έχουν συλλεγεί κατά το πρώτο εξάμηνο του 2006.
            
         
               (2)
            
            
               Βάσει νέων επιστημονικών γνωμοδοτήσεων του Διεθνούς Συμβουλίου Εξερεύνησης της Θάλασσας (ICES) καθώς και της Επιστημονικής, Τεχνικής και Οικονομικής Επιτροπής Αλιείας (ΕΤΟΕΑ), καθορίστηκαν νέα όρια αλιευμάτων για τα αποθέματα του είδους σύκο Νορβηγίας στις ζώνες ICES IIa (ύδατα ΕΚ), ΙΙΙa και IV (ύδατα ΕΚ) με τον κανονισμό (ΕΚ) αριθ. 1259/2006 της Επιτροπής που τροποποιεί τον κανονισμό (ΕΚ) αριθ. 51/2006 (2).
            
         
               (3)
            
            
               Το σύκο Νορβηγίας αποτελεί ιχθυαπόθεμα της Βόρειας Θάλασσας από κοινού με την Νορβηγία, το οποίο όμως δεν αποτελεί αντικείμενο κοινής διαχείρισης από τα δύο μέρη.
            
         
               (4)
            
            
               Μετά την έκδοση του κανονισμού (ΕΚ) αριθ. 1259/2006, η Επιτροπή διεξήγαγε διαβουλεύσεις με τη Νορβηγία, οι οποίες δεν κατέληξαν σε συμφωνία μεταξύ της Νορβηγίας και της Κοινότητας σχετικά με κλείδα κατανομής για το εν λόγω απόθεμα κατά το 2006.
            
         
               (5)
            
            
               Ελλείψει κλείδας κατανομής μεταξύ της Νορβηγίας και της Κοινότητας για το εν λόγω απόθεμα και αναγνωρίζοντας το γεγονός ότι η Νορβηγία πρέπει να μπορεί να αλιεύσει μέρος του συνολικού επιτρεπόμενου αλιεύματος (TAC) που αποτελεί αντικείμενο της σύστασης του ICES και της ΕΤΟΕΑ, η Κοινότητα πρέπει να καθορίσει αυτόνομο κοινοτικό όριο αλιευμάτων το οποίο να είναι μικρότερο από το υποδεικνυόμενο TAC.
            
         
               (6)
            
            
               Το αυτόνομο κοινοτικό όριο αλιευμάτων πρέπει να οριστεί σε επίπεδο ίσο με το 75 % του υποδεικνυόμενου TAC. Το ποσοστό αυτό αντιστοιχεί στο κοινοτικό μερίδιο του συνόλου των αλιευμάτων από το εν λόγω απόθεμα κατά την τελευταία πενταετία και αντιπροσωπεύει το εκτιμώμενο ποσοστό εντός της ζώνης το οποίο υπολογίζεται μέσω δεδομένων από έρευνες τα οποία συνελέγησαν κατά τα τελευταία έτη. Εντούτοις, η προσέγγιση αυτή δεν προδικάζει κατά κανένα τρόπο την θέση της Κοινότητας όσον αφορά τις όποιες μελλοντικές διαπραγματεύσεις κατανομής με τη Νορβηγία.
            
         
               (7)
            
            
               Συνεπώς πρέπει να τροποποιηθεί αναλόγως το παράρτημα ΙΑ του κανονισμού (ΕΚ) αριθ. 51/2006.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Αλιείας και Υδατοκαλλιέργειας,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα IA του κανονισμού (ΕΚ) αριθ. 51/2006 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της ημέρας δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Δεκεμβρίου 2006.
      
         
            Για την Επιτροπή
         
         Joe BORG
         
         
            Μέλος της Επιτροπής
         
      
   
   
      (1)  ΕΕ L 16 της 20.1.2006, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1782/2006 (ΕΕ L 345 της 8.12.2006, σ. 10).
   
      (2)  ΕΕ L 229 της 23.8.2006, σ. 3.
   
      ΠΑΡΑΡΤΗΜΑ
      Το παράρτημα IA του κανονισμού (ΕΚ) αριθ. 51/2006 τροποποιείται ως εξής:
      Η καταχώρηση που αφορά το απόθεμα του είδους σύκο Νορβηγίας στις ζώνες ICES IIa (ύδατα ΕΚ), IIIa και IV (ύδατα ΕΚ) αντικαθίσταται από την ακόλουθη:
      
         
                     
                                 «Είδος
                              
                              
                                 :
                              
                              
                                 Σύκο Νορβηγίας
                                 
                                    Trisopterus esmarki
                                 
                              
                           
                  
                     
                                 Ζώνη
                              
                              
                                 :
                              
                              
                                 IIa (ύδατα ΕΚ), IIIa, IV (ύδατα ΕΚ)
                                 NOP/2A3A4.
                              
                           
               
                     Δανία
                  
                  
                     70 185
                  
                  
                     Αναλυτικό TAC.
                     Δεν εφαρμόζεται το άρθρο 3 του κανονισμού (ΕΚ) αριθ. 847/96.
                     Δεν εφαρμόζεται το άρθρο 4 του κανονισμού (ΕΚ) αριθ. 847/96.
                     Εφαρμόζεται το άρθρο 5 παράγραφος 2 του κανονισμού (ΕΚ) αριθ. 847/96.
                  
               
                     Γερμανία
                  
                  
                     13
                  
               
                     Κάτω Χώρες
                  
                  
                     52
                  
               
                     ΕΚ
                  
                  
                     70 250
                  
               
                     Νορβηγία
                  
                  
                     1 000 (1)
                     
                  
               
                     TAC
                  
                  
                     Άνευ αντικειμένου
                  
               
      
         (1)  Η ποσόστωση αυτή μπορεί να αλιεύεται στη διαίρεση VIa, βορείως γεωγραφικού πλάτους 56° 30′ Β.»